LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2012 M. KOVO 27 D. ĮSAKYMO Nr. 3D-222 „Dėl LIETUVOS Kaimo plėtros 2007–2013 metų pROGRAMOS priemonės „PERĖJIMAS PRIE NE ŽEMĖS ŪKIO VEIKLOS“ ĮGYVENDINIMO 2012 METAIS TAISYKLIŲ PATVIRTINIMO“ PAKEITIMO

2013 m. sausio 15 d. Nr. 3D-41

Vilnius

P a k e i č i u Lietuvos kaimo plėtros 2007–2013 metų programos priemonės „Perėjimas prie ne žemės ūkio veiklos“ įgyvendinimo 2012 metais taisykles, patvirtintas Lietuvos Respublikos žemės ūkio ministro 2012 m. kovo 27 d. įsakymu Nr. 3D-222 „Dėl Lietuvos kaimo plėtros 2007–2013 metų programos priemonės „Perėjimas prie ne žemės ūkio veiklos“ įgyvendinimo 2012 metais taisyklių patvirtinimo“ (Žin., 2012, Nr. 38-1910):

1. Išdėstau 39 punktą taip:

„39. Paramos paraiškų vertinimas atliekamas Administravimo taisyklių nustatyta tvarka.“

2. Išbraukiu 56 punkto trečiajame sakinyje žodžius „pagal projekto įgyvendinimo vietą.“

3. Išdėstau 61 punktą taip:

„61. Mokėjimo prašymų vertinimas atliekamas Administravimo taisyklių nustatyta tvarka. Agentūra turi įvertinti mokėjimo prašymą ne vėliau kaip per 30 darbo dienų nuo mokėjimo prašymo gavimo ir užregistravimo Agentūroje dienos. Į šį terminą neįskaičiuojamas paklausimų paramos gavėjui, patikrų vietoje, įtariamo pažeidimo tyrimo atlikimo bei ekspertizės atlikimo terminas.“

4. Išdėstau 63 punktą taip:

„63. Taikant išlaidų kompensavimo mokėjimo būdą, paramos gavėjas pradeda įgyvendinti projektą savo lėšomis ir paramos sutartyje nustatytu periodiškumu teikia Agentūrai mokėjimo prašymus, kuriuose deklaruoja patirtas ir apmokėtas išlaidas, pridėdamas ataskaitinio laikotarpio išlaidų pagrindimo ir išlaidų apmokėjimo įrodymo dokumentų bei kitų reikiamų dokumentų originalus arba kopijas, patvirtintas Administravimo taisyklių nustatyta tvarka.“

Žemės ūkio ministras	Vigilijus Jukna